ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ช.ชดา
ไม่รู้จะหัวเราะหรือร้องไห้ดี เพราะคุณโทนี่ ชาติศิริ โสภณพนิช กรรมการผู้จัดการ ธนาคารกรุงเทพ ต้องกลับมารับตำแหน่งประธานสมาคมธนาคารไทยรอบที่ 2 แทน ประสาร ไตรรัตน์วรกุล กรรมการผู้จัดการแบงก์กสิกรไทย ต้องลาออกไปนั่งเก้าอี้ผู้ว่าการแบงก์ชาติหลังจากที่เคยเป็นมาแล้ว และดีใจแทบตายเมื่อหมดวาระส่งไม้ต่อให้ อภิศักดิ์ ตันติวรวงศ์ กรรมการผู้จัดการใหญ่แบงก์กรุงไทยรับไป 
...l...ทางด้านธาริษา วัฒนเกส ผู้ว่าการ แบงก์ชาติหญิงคนแรกของประเทศไทย หน้าตาสดใส เพราะใกล้อำลางานประจำไปพักผ่อนเสียที ซึ่งนับว่าเป็นผู้ว่าการแบงก์ชาติคนที่ 3 ที่ไม่ได้เด้งจากเก้าอี้ไปก่อนเกษียณเพราะการเมือง และในตำแหน่งผู้ว่าการ ธปท. ผ่านการทำงานร่วมกับ รมว.คลังทั้งหมดถึง 5 คนทีเดียว 
...l...พรูเด็นเชียล ประกันชีวิต แต่งตั้ง ภควิภา เจริญตรา รับตำแหน่งผู้บริหารฝ่ายพันธมิตรธุรกิจและการตลาดผลิตภัณฑ์
...l...ส่วนธนาคารไทยพาณิชย์แต่งตั้งผู้บริหารใหม่ เข้ามาช่วยสร้างความแข็งแกร่งให้กับธนาคารตามนโยบายการเป็นสถาบันการเงินที่ให้บริการครบวงจร คือ สุทธิพัฒน์ เสรีรัตน์ ดำรงตำแหน่ง ผู้ช่วยผู้จัดการใหญ่ สายการตลาดธุรกิจขนาดใหญ่ 4 ดูแลงานด้านการขยายตลาด พัฒนาผลิตภัณฑ์ 
โสภณ อัศวานุชิต ดำรงตำแหน่ง ผู้ช่วยผู้จัดการใหญ่ สาย Corporate Finance กลุ่ม GMTS ดูแลงานด้านวาณิชธนกิจ 
อรุณภรณ์ ลิ่มสกุล ดำรงตำแหน่ง ผู้ช่วยผู้จัดการใหญ่ สายบริหารงาน CRM ดูแลงานด้านการบริหารความสัมพันธ์ลูกค้า และ Electronic Channe l และสุทธาภา อมรวิวัฒน์ ดำรงตำแหน่ง ผู้ช่วยผู้จัดการใหญ่ วิเคราะห์ความเสี่ยงสินเชื่อ ดูแลกระบวนการประเมินการวิเคราะห์ความเสี่ยงและสร้างฐานข้อมูลด้านสินเชื่อ รวมทั้งวิเคราะห์โครงสร้างของ Portfolio